**Ministru kabineta rīkojuma projekta ''Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 50.0 versija – Jaunas Eiropas Savienības tiesību aktu pārņemšanas un ieviešanas kontroles informācijas sistēmas izstrāde un ieviešana (ESTAPIKS2))" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ar rīkojuma projektu tiek apstiprināts un iekļauts informācijas un komunikācijas tehnoloģiju mērķarhitektūrā Tieslietu ministrijas (turpmāk – TM) projekta "Jaunas Eiropas Savienības tiesību aktu pārņemšanas un ieviešanas kontroles informācijas sistēmas izstrāde un ieviešana (ESTAPIKS2))" apraksts.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1) Ministru kabineta 2015. gada 17. novembra noteikumu Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi'' 4. punkts un 13.2. apakšpunkts.  2) Ministru kabineta 2017. gada 10. augusta rīkojuma Nr. 422 ''Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 2. kārtas projektu sarakstu Eiropas Savienības fondu 2014.–2020. gada plānošanas periodam'' 1. punkts.  3) Ministru kabineta 2016. gada 10. februāra rīkojuma Nr. 136 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā" 4.1punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar rīkojuma projektu tiek apstiprināts un iekļauts informācijas un komunikāciju tehnoloģiju (turpmāk – IKT) mērķarhitektūras 50.0 versijā projekta apraksts "Jaunas Eiropas Savienības tiesību aktu pārņemšanas un ieviešanas kontroles informācijas sistēmas izstrāde un ieviešana (ESTAPIKS2)" (turpmāk – projekts), kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā.  Saskaņā ar Ministru kabineta 2012. gada 10. aprīļa noteikumu Nr. 255 "Eiropas Savienības tiesību aktu pārņemšanas un ieviešanas kontroles un koordinācijas noteikumi" 2. punktu TM ir Eiropas Savienības tiesību aktu pārņemšanas un ieviešanas kontroles informācijas sistēmas (turpmāk – ESTAPIKS) un tās ārējā portāla pārzine, līdz ar to TM ir atbildīga par ESTAPIKS atbilstošu funkcionēšanu. Šobrīd jau ir konstatētas problēmas īstenot atsevišķus TM normatīvajos aktos paredzētos uzdevumus ESTAPIKS tehnisko problēmu dēļ.  Esošais ESTAPIKS risinājums tika izstrādāts 2010. gadā un ir būvēts uz programmatūras produktu un komponenšu kolekcijas *SharePoint* 2007 bāzes. Risinājumā izmantotā *SharePoint* pēdējā (aktuālā) versija tika izlaista 2010. gadā, un tehniskais atbalsts atbilstoši ražotāja sniegtajai informācijai ir beidzies jau 2017. gada 10. oktobrī. Arī operētājsistēmai – *Windows Server* 2008, uz kuras bāzes risinājums ir būvēts, ir beidzies noklusētais tehniskais atbalsts 2015. gada 13. janvārī, un 2020. gada 14. janvārī beigsies pagarinātais tehniskais atbalsts. Izmantotajai datubāzei – *Microsoft SQL Server* 2008 ir beidzies noklusētais tehniskais atbalsts 2015. gada 13. janvārī, un 2019. gada 9. jūlijā beigsies paplašinātais atbalsts.  Neveicot ESTAPIKS pārbūvi, pastāv sekojošas problēmas un riski, kas var iestāties jebkurā brīdī:  1. pastāv būtisks risks, ka kļūdas, kas paralizē sistēmas darbību, dēļ risinājums var pārtraukt darboties jebkurā brīdī, un kļūdu nebūs iespējams novērst un risinājuma darbību atjaunot;  2. novecojusī tehnoloģiskā platforma ierobežo jaunas funkcionalitātes izstrādi, jo speciālistu pieejamība, kuri pārzina šādus novecojušus produktus, ir ļoti ierobežota. Tā rezultātā cieš lietotāju apmierinātība ar informācijas sistēmu.  Ja iestāsies jebkurš no iepriekš minētajiem riskiem, tad tiks paralizēta ESTAPIKS darbība. Kā rezultātā būtiski palielināsies manuālā darba apjoms gan TM darbiniekiem, gan citu valsts pārvaldes iestāžu darbiniekiem, kā arī būs jāpalielina darbinieku skaits, lai turpinātu nodrošināt ES tiesību aktu pārņemšanas koordinēšanu un kontroli, kā arī tiesu lietu uzskaiti.  Lai novērstu aprakstītos riskus, ir nekavējoties jānodrošina projekta īstenošanas uzsākšana, kā ietvaros esošais ESTAPIKS risinājums tiks izstrādāts uz citas ražotāja atbalstītas tehnoloģiskās platformas un atbilstoši mūsdienu informācijas sistēmu izstrādes praksei.  VARAM ir atbalstījusi projekta iekļaušanu IKT mērķarhitektūras kārtējā versijā. Projekts veicina darbības programmas "Izaugsme un nodarbinātība" specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību'' 2.2.1.1. pasākumam ''Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība'' izvirzīto rādītāju sasniegšanu, pilnveidojot 3 darbības procesus:   1. Eiropas Savienības (turpmāk – ES) tiesību aktu pārņemšana, ieviešana un kontrole; 2. Pārkāpumu procedūru uzskaite; 3. Tiesu lietu uzskaite.   Jaunais Eiropas Savienības tiesību aktu pārņemšanas un ieviešanas kontroles informācijas sistēmas (turpmāk – ESTAPIKS2) risinājums nodrošinās centralizētu informācijas uzkrāšanu par Latvijas Republikas (tuprmāk – Latvija) saistošajiem ES tiesību aktiem, par Eiropas Komisijas uzsāktajām pārkāpuma procedūru lietām pret Latviju un par ES, Vispārējās un Eiropas brīvās tirdzniecības asociācijas tiesas lietām.  ESTAPIKS2 jaunais risinājums nodrošinās Latvijas saistību izpildes koordinēšanu un kontroli pār ES tiesību aktiem, nostāju izstrādes koordinēšanu un saskaņošanu pārkāpuma procedūru lietās, nodrošinās iespējas izvērtēt jaunās ES Tiesas, Vispārējās un Eiropas brīvās tirdzniecības asociācijas tiesas lietas, lai pieņemtu lēmumu par iestāšanos lietās, atbildīgo iestāžu un ministriju iespēju sekot līdzi tiesu lietām, to virzībai. Jaunais risinājums nodrošinās procesu automatizācijas uzlabošanu un papildus integrācijas ar ārējām sistēmām, jo esošajā risinājumā virkne darbību ir jāveic manuāli, kas prasa lielāku laika patēriņu un paaugstina kļūdu iespējamību.  Uzlabotās ESTAPIKS2 versijas izstrādes un ieviešanas **mērķis** ir nodrošināt elektronisku ES tiesību aktu pārņemšanas, ieviešanas un kontroles procesu, elektronisku pārkāpumu procedūru uzskaiti un elektronisku ES, Vispārējās un Eiropas brīvās tirdzniecības asociācijas tiesu lietu uzskaiti.  Risināmās problēmas:  **1. ES tiesību aktu pārņemšanas kontroles process un nacionālo tiesību aktu izstrādes process noris katrs atsevišķi un nav automatizēta informācijas apmaiņa starp katrā procesā iesaistītajiem darbiniekiem.** Gada laikā tiek pieņemti apmēram 600 dažādi jauni ES tiesību akti, katra akta pārņemšanai var būt nepieciešams izstrādāt vairākus nacionālos tiesību aktus un veikt papildus citas darbības. Šobrīd ir identificētas problēmas saistībā ar ES tiesību aktu pārņemšanas koordinācijas un kontroles procesu izsekojamību un kontroli, un nacionālo tiesību aktu izstrādes (realizējot ES tiesību aktu pārņemšanu) procesa izsekojamību un kontroli. Projekta ietvaros plānots:   1. uzlabot ES tiesību aktu pārņemšanas procesa kontroles funkcionalitāti; 2. izstrādāt integrāciju starp ESTAPIKS2 un Valsts kancelejas Vienoto tiesību aktu projektu izstrādes un saskaņošanas portālu (turpmāk – TAP)[[1]](#footnote-1), lai nodotu no ESTAPIKS2 uz TAP informāciju par ES tiesību akta pārņemšanai nepieciešamajiem izpildes pasākumiem; 3. izstrādāt funkcionalitāti, lai attēlotu no TAP saņemto informāciju par nacionālo tiesību aktu pārņemšanas statusu, kuri saistīti ar ES tiesību aktu pārņemšanu; 4. nodrošināt funkcionalitāti, lai visiem procesā iesaistītajiem un arī ministriju vadošajiem darbiniekiem operatīvi būtu iespēja iepazīties ar informāciju par ES tiesību aktu pārņemšanas procesa gaitu un termiņiem.   **2. Ierobežotas risinājuma attīstības iespējas un drošības riski.** Esošais ESTAPIKS risinājums tika izstrādāts 2010. gadā, un tehniski tas ir novecojis. Sakarā ar to, ka esošais risinājums ir būvēts izmantojot produktus, kuriem izstrādātāju atbalsts ir beidzies, risinājuma tālāka attīstība un integrāciju izstrāde ar jaunām sistēmām ir ierobežota un atsevišķos gadījumos arī neiespējama gan tehnisku apsvērumu dēļ, gan speciālistu, kuri pārzina novecojušas un vairs neatbalstāmas programmatūras, nepieejamības dēļ. Šobrīd jau ir identificētas problēmas ESTAPIKS darbībā, kuru rezultātā rodas kļūdas integrācijā ar ārējām sistēmām, līdz ar to tiek saņemti nekorekti dati vai dati iztrūkst, piemēram, integrācijā ar ES informācijas sistēmu (https://eur-lex.europa.eu/homepage.html?locale=lv) (turpmāk – EUR-Lex), no kuras tiek iegūta informācija par pieņemtajiem ES tiesību aktiem, ES, Vispārējās un Eiropas brīvās tirdzniecības asociācijas tiesu spriedumiem, rīkojumiem par tiesvedības izbeigšanu un Ģenerāladvokātu secinājumiem.  Ņemot vērā, ka risinājumā tiek izmantoti produkti, kuriem izstrādātāju atbalsts ir beidzies, jau ir iestājies drošības ievainojamības risks, jo publiski ir pieejama informācija par šo produktu drošības ievainojamībām, kuras ir iespējams izmantot, ja kāds mēģinātu veikt uzbrukumus vai ielaušanos sistēmā.  Lai novērstu aprakstīto problēmu, projekta ietvaros esošais ESTAPIKS risinājums tiks izstrādāts uz citas ražotāja atbalstītas tehnoloģiskās platformas un atbilstoši mūsdienu informācijas sistēmu izstrādes praksei.  **3. Sabiedrībai un citām institūcijām apgrūtināta iespēja iegūt vispārīgu informāciju par ES tiesību aktu pārņemšanu un iegūt informāciju par ES, Vispārējās un Eiropas brīvās tirdzniecības asociācijas tiesu lietām**. Sabiedrības informēšanu par ES tiesību aktu pārņemšanas procesu nosaka Ministru kabineta 2012. gada 10. aprīļa noteikumi Nr. 255 "Eiropas Savienības tiesību aktu pārņemšanas un ieviešanas kontroles un koordinācijas noteikumi". Lai uzlabotu sabiedrības un citu institūciju informētību par situāciju ES tiesību pārņemšanas jomā, 2011. gadā tika izstrādāts publisks, ikvienam pieejams tīmekļa portāls www.estiesibas.lv, kurā ir pieejama ar ES tiesību pārņemšanu un dalību ES Tiesā saistīta informācija.  Pirmkārt, sabiedrības pārstāvjiem un citu institūciju pārstāvjiem portālā ir ļoti sarežģīti, vai pat neiespējami atrast interesējošo informāciju par ES tiesību aktu pārņemšanas plānu un procesa gaitu, kā arī informāciju par ES, Vispārējās un Eiropas brīvās tirdzniecības asociācijas tiesu lietām, jo portālā publicētajā informācijā ir grūti orientēties un atrast nepieciešamos datus, kā arī portālā publicētā informācija ir nepilnīga.  Otrkārt, portāls tika izstrādāts 2011. gadā, un tā vizuālais izskats ir novecojis un neatbilst mūsdienu izpratnei par portālu vizuālo izskatu un lietojamību.  Lai novērstu aprakstīto problēmu, projekta ietvaros esošais ārējais portāls www.estiesibas.lv tiks izstrādāts, uzlabojot gan vizuālo izskatu, gan lietojamību, gan saturu.  **4. Sabiedrības pārstāvjiem nav iespēja sekot līdzi konkrēta ES tiesību akta pārņemšanas gaitai**. Dažādiem sabiedrības pārstāvjiem ir nepieciešams sekot līdzi ES tiesību aktu pārņemšanas procesam, piemēram, uzņēmējiem, kuru saimniecisko darbību ietekmē ES tiesību aktos noteiktās normas, juridisko pakalpojumu sniedzējiem un citiem. Viena ES tiesību akta pārņemšanai var būt nepieciešams izstrādāt vairākus nacionālos tiesību aktus, pārņemšanas process var ilgt pat vairākus gadus. Līdz ar to sabiedrības pārstāvjiem nepieciešams veltīt daudz manuāla darba un patērēt daudz laika, lai izsekotu konkrēta ES tiesību akta pārņemšanas procesam. Portālā www.estiesibas.lv nav iespēja pierakstīties uz jaunumiem, tāpēc interesentam pašam ir regulāri jāpārbauda, vai ES tiesību akta pārņemšanas procesā ir jaunumi un nereti ir nepieciešamas labas zināšanas par normatīvo aktu izstrādes un pieņemšanas procesu, lai spētu analizēt un izprast pieejamo informāciju.  Lai novērstu aprakstīto problēmu, projekta ietvaros tiks izstrādāta funkcionalitāte, lai iedzīvotājiem būtu iespēja pierakstīties uz ES tiesību akta pārņemšanas/ieviešanas procesa gaitas jaunumiem.  **5. Ministriju un ministriju pakļautības iestāžu darbiniekiem nepieciešama iespēja sekot līdzi konkrētas ES, Vispārējās un Eiropas brīvās tirdzniecības asociācijas tiesu lietas gaitai.** Lai nodrošinātu Latvijas interešu aizstāvību ES, Vispārējās un Eiropas brīvās tirdzniecības asociācijas tiesu lietās vai pat piedalītos tiesu lietās, kuras var ietekmēt tuvākā vai tālākā nākotnē Latvijas intereses, ļoti svarīgi ir nodrošināt operatīvi iesaistītos valsts pārvaldes darbiniekus ar visu nepieciešamo informāciju par lietas gaitu. Tā kā tiesu lietas var ilgt arī garāku laika periodu, regulāri manuāli pārbaudīt jaunumus lietās ir ļoti apgrūtinoši un laikietilpīgi, kā arī tas rada risku, ka informācija par jaunumiem tiek saņemta novēloti vai netiek pamanīta vispār.  Lai novērstu aprakstīto problēmu, projekta ietvaros tiks izstrādāta funkcionalitāte ES tiesu lietu, Vispārējās un Eiropas brīvās tirdzniecības asociācijas tiesu lietu uzskatei un nodrošināta iespēja ESTAPIKS2 lietotājiem pierakstīties uz jaunumiem tiesu lietās.  Projektam ir šādi mērķi:  **1. Uzlabot ES tiesību aktu pārņemšanas procesu un nodrošināt ES tiesību aktu pārņemšanas procesu un nacionālo tiesību aktu izstrādes procesu sasaisti.** Īstenojot projektu, tiek paredzēts izstrādāt risinājumu, lai uzlabotu ES tiesību aktu pārņemšanas procesu, samazinot lietotājiem manuālo darbu, nodrošinot lietotājus ar automātiskiem atgādinājumiem un brīdinājumiem, uzlabojot sadarbību starp lietotājiem, kuri ir no dažādām ministrijām.  Risinājums tiks veidots, lai ES tiesību aktu pārņemšanas koordinēšana un nepieciešamo nacionālo tiesību aktu izstrāde noritētu kā vienots process neskatoties uz to, ka iesaistītie darbinieki strādā divās dažādās sistēmās. Plānots, ka izstrādātais risinājums nodrošinās regulāru datu apmaiņu starp sistēmām, kā rezultātā gan ES tiesību aktu pārņemšanas procesos iesaistītie darbinieki būs informēti par nacionālo tiesību aktu izstrādi, gan nacionālo tiesību aktu izstrādē iesaistītie darbinieki būs informēti par ES tiesību aktu pārņemšanai nepieciešamajiem uzdevumiem un to izpildes termiņiem. Tādējādi darbinieki, kuri ir atbildīgi par ES tiesību aktu pārņemšanu, tiks nodrošināti ar papildu datiem un viņi būs spējīgi labāk veikt ES tiesību aktu pārņemšanas kontroles funkcijas un ātrāk identificēt ES tiesību aktus, kuru pārņemšana var netikt veikta noteiktajā termiņā.  Kā arī mērķis ir nodrošināt, ka iesaistīto institūciju vadošajiem darbiniekiem būtu pieejama aktuāla informācija par procesa gaitu gan no ES tiesību aktu pārņemšanas skatu punkta, gan no nacionālo tiesību aktu izstrādes skatu punkta.  Lai nodrošinātu šī mērķa sasniegšanu, nepieciešams:   1. izstrādāt un ieviest uzlabotu ESTAPIKS2 versiju; 2. veikt lietotāju apmācības; 3. uzlabot vai izstrādāt datu apmaiņas saskarnes ar EUR-Lex, TAP, Latvijas Saeimas likumprojektu reģistru (LIVS), Eiropas Komisijas uzturēto valsts izpildes pasākumu paziņošanas sistēmu, kurā ES dalībvalstis sniedz paziņojumus par izpildes pasākumiem (VIPPS).   **2.** **Uzlabota sabiedrības un citu institūciju informēšana par ES tiesību aktu pārņemšanas procesa gaitu.** Projekta ietvaros ir mērķis izstrādāt ērtu un mūsdienīgu ārējo portālu, kurā jebkurš sabiedrības loceklis vai institūcijas, t.sk. dažādu ministriju darbinieki var iepazīties ar informāciju par ES tiesību aktu pārņemšanai plānotajām darbībām un to izpildes statusu, kā arī izstrādāt funkcionalitāti, kura nodrošinās iespēju regulāri saņemt informāciju par ES tiesību aktu pārņemšanas procesa gaitu.  Lai nodrošinātu šī mērķa sasniegšanu, nepieciešams:  1. izstrādāt un ieviest uzlabotu versiju ārējam portālam www.estiesibas.lv;  2. izstrādāt un ieviest funkcionalitāti, lai nodrošinātu pierakstīšanos uz ES tiesību aktu pārņemšanas/ieviešanas procesa gaitas jaunumiem;  3. veikt sabiedrības informēšanas un izglītošanas pasākumus par www.estiesibas.lv portāla funkcionalitāti.  **3. Uzlabota ministriju darbinieku sadarbība ES, Vispārējās un Eiropas brīvās tirdzniecības asociācijas tiesu lietu uzskaitē un uzlabota sabiedrības informēšana par ES, Vispārējās un Eiropas brīvās tirdzniecības asociācijas tiesu lietām.** Mērķis ir izstrādāt risinājumu, kurš nodrošina ministriju darbiniekiem iespēju iepazīties ar ES, Vispārējās un Eiropas brīvās tirdzniecības asociācijas tiesu lietu datiem, piedalīties dažādās aktivitātēs, kuras nepieciešams veikt, lai sagatavotu Latvijas nostāju, kā arī iespēju pieteikties saņemt jaunumus konkrētā tiesu lietā.  Kā arī nodrošināt sabiedrībai iespēju iegūt informāciju par ES, Vispārējās un Eiropas brīvās tirdzniecības asociācijas tiesu lietām un sekot līdzi jaunumiem šajās lietās.  Lai nodrošinātu šī mērķa sasniegšanu, nepieciešams:  1. izstrādāt un ieviest uzlabotu ESTAPIKS2 versiju;  2. izstrādāt un ieviest uzlabotu versiju ārējam portālam www.estiesibas.lv;  3. uzlabot vai izstrādāt datu apmaiņas saskarnes ar EUR-Lex;  4. izstrādāt un ieviest funkcionalitāti, lai nodrošinātu iespēju sekot līdzi jaunumiem ES tiesas lietās.  Projekta ietvaros tā mērķu sasniegšanai plānota šādu darbību īstenošana:   1. Programmatūras izstrādes iepirkuma dokumentācijas izstrāde un iepirkuma procedūras realizācija; 2. Projekta pārvaldība un administrēšana; 3. ESTAPIKS2 programmatūras modernizācija; 4. Publicitātes nodrošināšana. |
| 3. | Projekta izstrādē iesaistītās institūcijas un publiskas personas kapitālsabiedrības | TM. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, komersanti (fiziskas personas, juridiskas personas), valsts pārvalde, pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Projekta realizācijas rezultātā valsts pārvaldei un sabiedrībai būs vairāki ieguvumi un resursu ietaupījums, kas atsvērs ieguldītās investīcijas.  Projekts ir vērsts uz ES tiesību aktu pārņemšanas procesa efektivizēšanu un administratīvā darba, kas nepieciešams, lai koordinētu ministrijas dalību ES, Vispārējās un Eiropas brīvās tirdzniecības asociācijas tiesu lietās, mazināšanu. Tiks atvieglota ministrijas izstrādāto dokumentu pievienošana lietai, iespēja pierakstīties uz jaunumiem konkrētā tiesu lietā.  Projekts nodrošinās, ka ES tiesību aktu pārņemšanas un ES tiesu lietu informācijas un dokumentu aprite nebūs jāveic izmantojot e-pastu, papīra dokumentus vai sazinoties pa telefonu. Projekts nodrošinās aktuālo informāciju par nacionālo tiesību aktu izstrādi, kuri nepieciešami, lai pārņemtu ES tiesību aktus, kas dod iespēju ātrāk identificēt ES tiesību aktus, kuru pārņemšana/ieviešana noteiktajā termiņā ir apdraudēta, tādā veidā, Latvijai ļaujot izvairīties no potenciālām soda naudām, kas rastos ES tiesību aktu pārņemšanas termiņu kavēšanas gadījumā.  Projekts dos iespēju iedzīvotājiem nepieciešamo informāciju par ES tiesību aktu pārņemšanas gaitu, informāciju par saistītajiem nacionālajiem tiesību aktiem, par nacionālo tiesību aktu izstrādes statusu, par ES tiesību akta pārņemšanas pabeigšanu, ātri un ērti iegūt, izmantojot iespēju pierakstīties uz jaunumiem, kas citādi prasītu lielu laika patēriņu un indikatīvi ­ finanšu resursus.  Projekta detalizētajā aprakstā un tā kopsavilkumā veikti arī indikatīvi finanšu un sociālekonomisko ieguvumu aprēķini. Kopsavilkums pievienots kā pielikums Ministru kabineta rīkojuma projektam ''Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 50.0.versija – "Jaunas Eiropas Savienības tiesību aktu pārņemšanas un ieviešanas kontroles informācijas sistēmas izstrāde un ieviešana (ESTAPIKS2))".  Projekta īstenošanas indikatīvais sociālekonomiskais ieguvums 10 gadu periodā varētu būt 688 010 EUR un indikatīvais finanšu ieguvums 10 gadu laikā varētu būt 613 130 EUR, kas kopā ir 1 301 140 EUR. Savukārt 10 gadu periodā projekta izmaksas veidos 1 250 000 EUR, no tām 500 000 EUR ir projekta īstenošanas izmaksas un 750 000 EUR uzturēšanas izmaksas. Līdz ar to kopējais ieguvums no projekta ir lielāks nekā plānotās investīcijas.  Ieguvumu aprēķinu un pieņēmumus skatīt rīkojuma projekta pielikumā. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. gads | | 2021. gads | | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 148 750 | 0 | 276 250 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 148 750 | 0 | 276 250 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 175 000 | 0 | 325 000 | 0 |
| 2.1. valsts pamatbudžets | 0 | 0 | 0 | 175 000 | 0 | 325 000 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3.Finansiālā ietekme | 0 | 0 | 0 | -26 250 | 0 | -48 750 | 0 |
| 3.1. valsts pamatbudžets | 0 | 0 | 0 | -26 250 | 0 | -48 750 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme | X | 0 | X | -26 250 | X | -48 750 |  |
| 5.1. valsts pamatbudžets | 0 | -26 250 | -48 750 |  |
| 5.2. speciālais budžets | 0 |  |  |  |
| 5.3. pašvaldību budžets | 0 |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts tiks finansēts no Eiropas reģionālās attīstības fonda līdzekļiem, un tā kopējais finansējuma apjoms, pamatojoties uz provizorisko ESTAPIKS2 izstrādes izmaksu priekšizpēti, kas balstīta uz esošā ESTAPIKS izstrādes izmaksām, ir 500 000 EUR, no kuriem 425 000 EUR ir Eiropas Reģionālās attīstības fonda finansējums, bet 75 000 EUR valsts budžeta finansējums. 2020. gadā plānots finansējums – 175 000 EUR (ERAF finansējums 148 750, valsts budžeta finansējums 26 250 EUR), bet 2021. gadā – 325 000 EUR (ERAF finansējums ­ 276 250 EUR, valsts budžeta finansējums ­ 48 750 EUR)*.*  Lai nodrošinātu ilgtspēju projekta ietvaros izstrādātiem un ieviestiem IKT risinājumiem, pēc projekta termiņa beigām ir plānojamas IKT risinājumu uzturēšanas izmaksas. Pēc projekta pabeigšanas provizoriskās ESTAPIKS2 jaunā risinājuma uzturēšanas izmaksas plānotas ne vairāk kā 75 000 EUR/gadā, jeb 15%. Izmaksu indikatīvais sadalījums ir šāds:   * Informācijas sistēmas funkcionalitātes, tajā skaitā, drošības atjauninājumi – 5 %; * Sistēmas nepārtrauktas darbības nodrošināšana, operatīva reaģēšana problēmu gadījumos – 8 %; * Informācijas sistēmas tehniskais atbalsts un drošības pārvaldība – 2 %.   Uzturēšanas izmaksas nepieciešamas, sākot no 2021. gada. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. | | | | | | |
| 8. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".  Pēc projekta pabeigšanas projekta rezultātu uzturēšanai nepieciešamās izmaksas nodrošinās, Tieslietu ministrijai izvērtējot esošās informācijas sistēmas uzturēšanai paredzēto finansējumu un citus iespējamos ietaupījumus, un nepieciešamības gadījumā papildu finansējumu pieprasot normatīvajos aktos noteiktajā kārtībā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | TM. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Nav attiecināms. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Urtāne 67036848

Alise.Urtane@tm.gov.lv

1. Lai ESTPIKS2 un TAP nedublētos plānotās darbības projekta Nr. 2.2.1.1/17/I/014 "Vienotais tiesību aktu projektu izstrādes un saskaņošanas portāls" ietvaros 2018. gada 12. jūnijā VARAM un TM noslēdza Starpresoru vienošanos (reģ. nr. 1-6.1/69). [↑](#footnote-ref-1)